钦定古今图书集成/方舆汇编/职方典/第1392卷 > 《悯群黎文》锺芳
## 钦定古今图书集成/方舆汇编/职方典/第1392卷 > 《悯群黎文》锺芳

予观黎獠之俗，而思人生之始，与禽兽无异。圣人继
作，然后生民之道立焉。琼之黎去中土甚远，其俗去
禽兽无几矣。然其重契箭，谨信约，毫发不爽。怒或叛
其父而于母也，至死不悖。其敦朴浑庞之风固在也，
其太古之民乎！使得霑圣人之化以渐之，则不日而
变矣。况夫圣治隆昌，气化日南，环海四面，皆向风矣。
中间“黑子”之地顾独后乎？董之以威，裁之以权，睽而
携之，渐而柔之，申画封疆，时经理之，舍旧图新，会于
《大同》，斯善变者也。